CELEX: 32007D0847
Language: da
Date: 2007-12-06 00:00:00
Title: 2007/847/EF: Kommissionens beslutning af 6. december 2007 om dispensation fra visse bestemmelser i Rådets direktiv 2000/29/EF for planter af Vitis L., dog ikke frugter, med oprindelse i Kroatien eller Den Tidligere Jugoslaviske Republik Makedonien (meddelt under nummer K(2007) 5897)

19.12.2007   
            
            
               DA
            
            
               Den Europæiske Unions Tidende
            
            
               L 333/78
            
         
      KOMMISSIONENS BESLUTNING
   
   af 6. december 2007
   om dispensation fra visse bestemmelser i Rådets direktiv 2000/29/EF for planter af Vitis L., dog ikke frugter, med oprindelse i Kroatien eller Den Tidligere Jugoslaviske Republik Makedonien
   (meddelt under nummer K(2007) 5897)
   (2007/847/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 15, stk. 1, og
   ud fra følgende betragtninger:
   
               (1)
            
            
               Ifølge direktiv 2000/29/EF må planter af Vitis L., dog ikke frugter, med oprindelse i tredjelande i princippet ikke føres ind i Fællesskabet.
            
         
               (2)
            
            
               Slovenien har anmodet om dispensation for at kunne tillade import af planter af Vitis L., dog ikke frugter, fra Kroatien eller Den Tidligere Jugoslaviske Republik Makedonien i en begrænset periode, således at specialiserede planteskoler kan formere disse planter i Fællesskabet, inden de genudfører dem til Kroatien eller Den Tidligere Jugoslaviske Republik Makedonien.
            
         
               (3)
            
            
               Kommissionen mener ikke, der er risiko for spredning af skadegørere til planter eller planteprodukter, forudsat at planter af Vitis L., dog ikke frugter, med oprindelse i Kroatien eller Den Tidligere Jugoslaviske Republik Makedonien er underlagt de særlige betingelser i denne beslutning.
            
         
               (4)
            
            
               Medlemsstaterne bør derfor i en begrænset periode være bemyndiget til at tillade indførsel på deres område af sådanne planter på særlige betingelser.
            
         
               (5)
            
            
               Bemyndigelsen bør trækkes tilbage, hvis det konstateres, at de særlige betingelser i denne beslutning ikke er tilstrækkelige til at hindre, at der indslæbes skadegørere i Fællesskabet, eller at de ikke er blevet overholdt.
            
         
               (6)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Plantesundhed —
            
         VEDTAGET FØLGENDE BESLUTNING:
   Artikel 1
   Uanset artikel 4, stk. 1, i direktiv 2000/29/EF for så vidt angår punkt 15 i samme direktivs bilag III, del A, kan medlemsstaterne tillade indførsel på deres område af planter af Vitis L., dog ikke frugter, bestemt til podning i Fællesskabet og med oprindelse i Kroatien eller Den Tidligere Jugoslaviske Republik Makedonien (i det følgende benævnt »planterne«).
   For at være omfattet af dispensationen skal planterne opfylde både kravene i bilag I og II til direktiv 2000/29/EF og betingelserne i bilaget til denne beslutning.
   For at være omfattet af dispensationen skal planterne indføres i Fællesskabet i følgende perioder:
   
               a)
            
            
               fra den 1. januar 2008 til den 30. april 2008
            
         
               b)
            
            
               fra den 1. januar 2009 til den 30. april 2009
            
         
               c)
            
            
               fra den 1. januar 2010 til den 30. april 2010.
            
         Artikel 2
   1.   Medlemsstater, der gør brug af dispensationen i artikel 1, sender Kommissionen og de øvrige medlemsstater:
   
               a)
            
            
               oplysninger om, hvor store mængder planter der er importeret i henhold til denne beslutning, og
            
         
               b)
            
            
               en udførlig teknisk rapport om de officielle undersøgelser, der er omhandlet i punkt 6 i bilaget.
            
         Ovennævnte oplysninger og rapport fremlægges senest den 15. november 2008 for indførsler omfattet af artikel 1, litra a), senest den 15. november 2009 for indførsler omfattet af artikel 1, litra b), og senest den 15. november 2010 for indførsler omfattet af artikel 1, litra c).
   2.   Desuden sender medlemsstater, hvor planterne podes efter indførsel på medlemsstatens område, Kommissionen og de øvrige medlemsstater en udførlig teknisk rapport om de officielle undersøgelser og prøver, der er omhandlet i punkt 8, litra b), i bilaget.
   Rapporten fremlægges senest den 15. november 2008 for indførsler omfattet af artikel 1, litra a), senest den 15. november 2009 for indførsler omfattet af artikel 1, litra b), og senest den 15. november 2010 for indførsler omfattet af artikel 1, litra c).
   Artikel 3
   Medlemsstaterne underretter straks Kommissionen og de øvrige medlemsstater om alle sendinger, der er ført ind på deres område i henhold til denne beslutning, og som det er konstateret ikke er i overensstemmelse med denne beslutning.
   Artikel 4
   Denne beslutning er rettet til medlemsstaterne.
   
      Udfærdiget i Bruxelles, den 6. december 2007.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 169 af 10.7.2000, s. 1. Senest ændret ved Kommissionens direktiv 2007/41/EF (EUT L 169 af 29.6.2007, s. 51).
   
      BILAG
      SÆRLIGE BETINGELSER FOR PLANTER AF VITIS L., DOG IKKE FRUGTER, MED OPRINDELSE I KROATIEN ELLER DEN TIDLIGERE JUGOSLAVISKE REPUBLIK MAKEDONIEN, DER ER OMFATTET AF DISPENSATIONEN I ARTIKEL 1
      
                  1.
               
               
                  Planterne er formeringsmateriale i form af hvilende knopper af sorterne Babić, Borgonja, Dišeča belina, Graševina, Grk, Hrvatica, Kraljevina, Malvasija dubrovačka, Malvazija (syn. Malvazija istarska bijela), Maraština, Muškat momjanski (syn. Muškat istarski), Muškat ruža porečki, Plavac mali, Plavac veliki, Plavka (syn. Plavina), Pošip, Škrlet, Teran, Trnjak, Vugava eller Žlahtina, når der er tale om indførsel fra Kroatien, eller Aleksandriski muškat, Alikant buse, Belan, Belo zimsko, Beogradska bessemena, Demir kapija, Grenaš crn, Kadarka, Krainski bojadiser, Kratošija, Moldavija, Ohridsko crno, Plavec mal, Plovdina, Prokupec, R’kaciteli, Semijon, Smederevka, Stanušina, Sultanina, Temjanika, Teran, Vranec, Župljanka eller Žilavka, når der er tale om indførsel fra Den Tidligere Jugoslaviske Republik Makedonien, som er:
                  
                              a)
                           
                           
                              bestemt til podning i Fællesskabet på de i punkt 7 omhandlede virksomheder på grundstammer, der er produceret i Fællesskabet
                           
                        
                              b)
                           
                           
                              indsamlet på planteskoler, der er officielt registreret i Kroatien eller Den Tidligere Jugoslaviske Republik Makedonien. Medlemsstater, der gør brug af dispensationen, stiller senest den 31. december i det år, der ligger forud for det år, hvor planterne indføres i Fællesskabet, listerne over registrerede planteskoler til rådighed for Kommissionen og de øvrige medlemsstater. Listerne skal omfatte navnet på sorten, antallet af rækker tilplantet med denne sort og antallet af planter pr. række for hver af disse planteskoler, såfremt de anses for egnede til forsendelse til Fællesskabet i 2008, 2009 eller 2010 på de i denne beslutning fastsatte betingelser
                           
                        
                              c)
                           
                           
                              forsvarligt emballeret, idet emballagen er gjort genkendelig ved mærkning, så den registrerede planteskole og sorten kan identificeres.
                           
                        
            
                  2.
               
               
                  Planterne skal være ledsaget af et plantesundhedscertifikat, som er udstedt i Kroatien eller Den Tidligere Jugoslaviske Republik Makedonien i henhold til artikel 13, stk. 1, i direktiv 2000/29/EF på grundlag af den deri fastsatte undersøgelse, og som bekræfter, at de navnlig er fri for følgende skadegørere:
                  
                               
                           
                           
                              
                                 Daktulosphaira vitifoliae (Fitch)
                           
                        
                               
                           
                           
                              
                                 Xylophilus ampelinus (Panagopoulos) Willems et al.
                           
                        
                               
                           
                           
                              Grapevine flavescence dorée
                           
                        
                               
                           
                           
                              
                                 Xylella fastidiosa (Well et Raju)
                           
                        
                               
                           
                           
                              
                                 Trechispora brinkmannii (Bresad.) Rogers
                           
                        
                               
                           
                           
                              Tobakringpletvirus
                           
                        
                               
                           
                           
                              Tomatringpletvirus
                           
                        
                               
                           
                           
                              Blåbærbladpletvirus
                           
                        
                               
                           
                           
                              Ferskenrosettemosaikvirus.
                           
                        Certifikatet skal i rubrikken »Supplerende erklæring« være forsynet med angivelsen: »Denne sending opfylder betingelserne i beslutning 2007/847/EF«.
               
            
                  3.
               
               
                  Den officielle plantebeskyttelsesmyndighed i Kroatien eller i Den Tidligere Jugoslaviske Republik Makedonien sikrer, at planterne opfylder de relevante krav og ikke forringes eller ændres i forhold til det specificerede fra indsamlingstidspunktet, jf. punkt 1, litra b), indtil de eksporteres til Fællesskabet.
               
            
                  4.
               
               
                  Planterne indføres via indgangssteder, som udpeges med henblik herpå af den medlemsstat, hvor de er beliggende.
                  Disse indgangssteder og navnet og adressen på det i direktiv 2000/29/EF omhandlede officielle ansvarlige organ, der står for de enkelte indgangssteder, skal i tilstrækkelig god tid i forvejen meddeles Kommissionen af den medlemsstat, der gør brug af dispensationen, og skal efter anmodning herom gøres tilgængelige for andre medlemsstater.
                  Når indførsel af planterne til Fællesskabet finder sted i en anden medlemsstat end den, der gør brug af den i artikel 1 omhandlede bemyndigelse (i det følgende benævnt »bemyndigelsen«), skal de officielle ansvarlige organer i indførselsmedlemsstaten underrette og samarbejde med de officielle ansvarlige organer i de medlemsstater, der gør brug af bemyndigelsen, for at sikre, at denne beslutning overholdes.
               
            
                  5.
               
               
                  Inden indførsel til EF underrettes importøren officielt om betingelserne i punkt 1-4; den pågældende importør giver i tilstrækkelig god tid i forvejen de officielle ansvarlige organer i indførselsmedlemsstaten meddelelse om hver enkelt indførsel, og denne medlemsstat sender straks oplysningerne i meddelelsen til Kommissionen med angivelse af:
                  
                              a)
                           
                           
                              materialetype
                           
                        
                              b)
                           
                           
                              sort og mængde
                           
                        
                              c)
                           
                           
                              den oplyste indførselsdato og bekræftelse af indgangsstedet
                           
                        
                              d)
                           
                           
                              navn, adresse og beliggenhed for de i punkt 7 omhandlede virksomheder, hvor knopperne vil blive podet og opbevaret.
                           
                        Importøren underretter de officielle ansvarlige organer om eventuelle ændringer i ovennævnte oplysninger, så snart ændringerne er kendt.
                  Den pågældende medlemsstat viderebringer hurtigst muligt ovennævnte oplysninger og eventuelle ændringer til Kommissionen.
                  Mindst to uger inden indførselsdatoen underretter importøren det officielle ansvarlige organ om de i punkt 7 omhandlede virksomheder, hvor planterne skal podes.
               
            
                  6.
               
               
                  De undersøgelser, herunder eventuelt prøver, der kræves i henhold til artikel 13 i direktiv 2000/29/EF og i overensstemmelse med bestemmelserne i denne beslutning, foretages af de officielle ansvarlige organer i den medlemsstat, der gør brug af bemyndigelsen, eventuelt i samarbejde med de officielle ansvarlige organer i den medlemsstat, hvor planterne skal opbevares.
                  Den eller de pågældende medlemsstater undersøger desuden, om der findes skadegørere som dem, der er omhandlet i punkt 2, og foretager eventuelt prøver. Hvert fund af sådanne skadegørere meddeles omgående Kommissionen. Der træffes passende foranstaltninger til at destruere skadegørerne og eventuelt de pågældende planter.
               
            
                  7.
               
               
                  Planterne må kun podes på virksomheder, der er officielt registreret og godkendt med henblik på bemyndigelsen.
                  Den person, der har til hensigt at pode planterne, meddeler på forhånd de officielle ansvarlige organer i den medlemsstat, hvor virksomhederne er beliggende, navn og adresse på ejeren af virksomhederne.
                  Hvis podningsstedet er beliggende i en anden medlemsstat end den medlemsstat, der gør brug af bemyndigelsen, meddeler de officielle ansvarlige organer i den medlemsstat, der gør brug af bemyndigelsen, de officielle ansvarlige organer i den medlemsstat, hvor planterne skal podes, navn og adresse på de virksomheder, hvor planterne skal podes. Oplysningerne gives ved modtagelsen af den forhåndsmeddelelse fra importøren, der er omhandlet i punkt 5, fjerde afsnit.
               
            
                  8.
               
               
                  På den i punkt 7 nævnte virksomhed:
                  
                              a)
                           
                           
                              kan de planter, der er fundet fri for de i punkt 2 omhandlede skadegørere, derefter anvendes til podning på grundstammer med oprindelse i Fællesskabet. De podede planter opbevares derefter under hensigtsmæssige forhold i et passende vækstmedium, men må hverken plantes eller dyrkes på marker. De podede planter må højst forblive på virksomhederne i 18 måneder, inden de eksporteres til et bestemmelsessted uden for Fællesskabet, jf. punkt 9
                           
                        
                              b)
                           
                           
                              undersøges planterne på passende tidspunkter i perioden efter podning visuelt af de omtalte officielle ansvarlige organer i den medlemsstat, hvor planterne podes, for at konstatere, om der forekommer skadegørere eller tegn eller symptomer på skadegørere; på grundlag af den visuelle undersøgelse identificeres skadegørere, der har forårsaget sådanne tegn eller symptomer, ved en passende undersøgelsesprocedure
                           
                        
                              c)
                           
                           
                              destrueres podede planter, som ved de nævnte undersøgelser eller de prøver, der er omhandlet i litra a) og b), ikke er fundet fri for de skadegørere, der er omhandlet i punkt 2, eller som på anden måde giver anledning til betænkeligheder i forbindelse med karantænen, straks under de nævnte officielle ansvarlige organers kontrol.
                           
                        
            
                  9.
               
               
                  Planter, der fremkommer ved vellykket podning med de i punkt 1 omhandlede hvilende knopper, må kun frigives som podede planter og eksporteres til Kroatien eller Den Tidligere Jugoslaviske Republik Makedonien. De officielle ansvarlige myndigheder i en medlemsstat, der gør brug af denne bemyndigelse, sikrer, at enhver plante eller plantedel, der ikke eksporteres på denne måde, destrueres officielt. Der føres registre over antallet af vellykket podede planter, officielt destruerede planter og planter, der efterfølgende genudføres til Kroatien eller Den Tidligere Jugoslaviske Republik Makedonien. Oplysningerne stilles til rådighed for Kommissionen.